Finistère

**Finistère** ("Lurraren amaiera edo muturra") edo **Penn-ar-Bed** ("Munduko burua edo lurmuturra", bretoieraz) Bretainia mendebaldeko lurraldea da eta Frantziako 29. departamendua. Prefektura Quimperren dagoen arren, Brest hiri handiena da. 6.733 km²-ko azalera du eta 886.500 biztanle (132 biz./km², 2007). Departamenduak bretainierazko hiztun gehienak ditu.

## Geografia 
thumb|ezkerrera|210px|Finistèreren mapa.
Mugakideak Côtes-d'Armor ipar-ekialdean eta Morbihan hegoa-ekialdean dira. Iparraldean, mendebaldean eta hegoaldean, aldiz, Atlantiar ozeanoak inguratzen du.

Bretainiako Bro Leon lurralde historikoa eta Bro Kernev lurraldearen mendebaldea hartzen ditu.

### Orografia eta klima 
Aon edo Aulne ibaiak bitan banatzen du departamendua: Arrée mendixkak *(Menez Arre)* daude iparraldean (384 m) eta Mendi Beltzak hegoaldean (325 m).

Itsasoa oso barnera sartzen da lurrean: adibidez, Bresteko golkoa, Douarnenezko badia, Audierneko badia.

Iparraldeko itsasertza (Leon eskualdea) itsas ibaiz betea dago. Hegoaldeko eskualdea (Cornuaille edo Kernev) apalagoa da. Uharte ugari ditu: Batz, Ouessant, Sein, Glenan.

Ozeano aldeko klima du, euritsua eta epela.

## Ekonomia 
[thumb|300px|[Audierneko portua.]]

Nekazaritza (fruituak, barazkiak eta laboreak; behiak) eta arrantza dira nagusi. Itsas portu ugari dago Finistèren; Concarneau eta Douarnenez Frantziako garrantzitsuenetakoak dira. Brest hiri jendetsuena da (portu militarra; merkataritza), eta Kenper, hiriburua, administrazio eta turismo hiria. Industriak ez du berebiziko muntarik, eta Brest aldean dago batez ere. Turismoak garrantzi handia du.

## Hiri nagusiak 
Hona hemen hiri nagusien zerrenda, 2013ko erroldako datuen arabera:
# Brest (142.722 biztanle)
# Quimper (hiriburua, 63.929 bizt.)
# Concarneau (20.604 bizt.)
# Morlaix (15.507 bizt.)
# Douarnenez (15.066 bizt.)
# Landerneau (14.902 bizt.)
# Quimperlé (11.978 bizt.)

### Arrantza portuak 
Hauexek dira lurraldeko arrantza kai nagusiak:
* Clohars-Carnoët/Kloar-Karnoed
* Concarneau/Konk-Kerne
* Loctudy/Loktudi
* Penmarc'h
* Plobannalec-Lesconil/Pornaleg-Leskonil
* Le Guilvinec/Ar Gelveneg
* Audierne/Gwaien
* Douarnenez
* Camaret/Kameled
* Le Conquet/Konk-Leon
* Brest

## Kultura 
Bretoiera eta frantsesa hitz egiten dira. Finistèren gorde dira batez ere bretoien hizkuntza, ohiturak eta arkitektura berezia.

## Ondasun nabarmenak 

Irudi:Quimper2011.png|Kemper-Quimper.
Irudi:Quimper (29) Cathédrale 01.jpg|Kemperko Saint-Corentin katedrala.
Irudi:Brest - Le Château - PA00089847 - 011.JPG|Brest.
Irudi:17-10-2005-318donjonbrest.jpg|Bresteko gaztelua.
Irudi:Concarneau - la ville close à marée basse.jpg|Concarneauko herri harresitua.
Irudi:Vue de Morlaix.JPG|Morlaix.
Irudi:Douarnenez village.jpg|Douarnenez.
Irudi:Chateaulin 1.jpg|Châteaulin.
Irudi:Saint-Pol de Léon - Les 3 tours.jpg|Saint-Pol-de-Léon.
Irudi:Bretagne Finistere Locronan 09007.jpg|Locronan.
Irudi:Façade Trévarez.JPG|Trévarez gaztelua (Saint-Goazec).
Irudi:20100712 Tour Vauban - 4.jpg|Vauban dorrea (Camaret-sur-Mer).
Irudi:Kermorvan01.JPG|Kermorvan uharteko gotorlekua.
Irudi:Kergadiou menhirs.JPG|Kergadiouko zutarria.
Irudi:Kerloas aus West.jpg|Kerloasko zutarria.
Irudi:Cm alignement lagatjar 20060925.jpg|Lagatjar menhir lerroa (Camaret-sur-Mer).
Irudi:Bretagne Finistere PointeduRaz15119.jpg|Raz lurmuturra.
Irudi:Ouessant DSC02636.jpg|Ouessant uhartea.

## Erreferentziak 
## Kanpo estekak 
*  Departamenduaren kontseilu orokorraren webgunea